अन्नमशितं त्रेधा विधीयते। तस्य यः स्थविष्ठो धातुस्तत्पुरीषं भवति यो मध्यमस्तन्मांसं योऽणिष्ठस्तन्मनः। १। आपः पीतास्रेधा भवन्ति यः स्थविष्ठो धातुस्तन्मुत्रं भवति यो मध्यमस्तल्लोहितं योऽणिष्ठः स प्राणः। २। तेजोऽशितं त्रेधा भवति यः स्थविष्ठो धातुस्तदस्थि भवति योह् मध्यमः स मज्जा योऽणिष्ठः सा वाक्। ३। अन्नमयं हि सोम्य मनः आपोमयः प्राणस्तेजोमयी वागिति। ४।
अस्य सोम्य पुरुषस्य प्रयतो वाङ्भनसि संपद्यते मनः प्राणे प्राणस्तेजसि तेजः परस्यां देवतायाम् स य एषोऽणिमा। ६। ऐतदात्म्यमिदं सर्व तत्सत्यं स आत्मा तत्त्वमसि श्वेतकेतो इति। ७।
